Տղամարդը հագցնում էր աղջկան ու հավաքում նրա իրերը, երբ վարորդը հասավ: Նա իր դստեր ու վարորդի հետ երեք աստիճան իջավ և փողոցում ուզում էր գրկել աղջկան, բայց որոշեց, որ ավելի լավ է՝ չանի դա: Փոխարենը օտարների պես իրար ձեռք սեղմեցին։ Երկար նայեց հեռացող հսկայական մեքենայի հետևից, հետո անիմաստ պտտվեց անկյունի խանութում, որտեղից ամեն առավոտ սուրճ էր վերցնում՝ մի քիչ, ինչպես մտքովն անցավ, իրեն զգալով այն սպիտակ ափսեի վրա պտտվող Գաստոնի պես։